Page:The Pocket Songster.djvu/170

 Come my lassie, let us stray

O'er Glenkilloch's sunny brae,

Blythely spend the gowden day,

'Midst joys that never weary O.

Towering o'er the Newton woods,

Lav'rocks fan the snaw-white clouds,

Siller saughs, with downy buds,

Adorn the banks sae briery O;

Round the sylvan fairy nooks,

Feathery breckans fringe the rocks,

'Neath the brae the burnie jouks,

And ilka thing is cheery O;

Trees may bud, and birds may sing,

Flowers may bloom, and verdure spring,

Joy to me they canna' bring,

Unless wi' thee, my dearie O.

can a young lassie, what shall a young lassie,

What can a young lassie do wi' an auld man?

Bad luck on the penny that tempted my minnie

To sell her poor Jenny for siller an' lan'!

Bad luck on the penny, &c.

He's always compleenin' frae mornin' to e'enin',

He hosts and he hirples the weary day lang;

He's doy'lt and he's dozin, his blude it is frozen,

O, dreary's the night wi' a crazy auld man!